Návrh 

Plán opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou

Plán opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou

I. Varianty možného vzniku udalostí podliehajúcich Medzinárodným zdravotným predpisom v podmienkach Slovenskej republiky:

Všeobecne dobrá hygienicko-epidemiologická situácia v Slovenskej republike je ohrozovaná rizikami spočívajúcimi najmä v možnosti zavlečenia nebezpečného prenosného ochorenia buď občanmi Slovenskej republiky alebo cudzími štátnymi príslušníkmi. Riziko vzniku nebezpečného infekčného ochorenia podľa klasifikácie Medzinárodných zdravotných pravidiel v podmienkach Slovenskej republiky je minimálne, ale postupne sa zvyšuje. Úrad verejného zdravotníctva Slovenskej republiky a regionálne úrady verejného zdravotníctva systematicky a priebežne monitorujú vývoj epidemiologickej situácie v Slovenskej republike a v jednotlivých regiónoch Slovenskej republiky. Legislatíva Slovenskej republiky zabezpečuje realizáciu všetkých potrebných opatrení na ochranu zdravia obyvateľstva Slovenskej republiky a tým i udržanie bezpečnej epidemiologickej situácie z pohľadu zabránenia vzniku vnútorných ohnísk šírenia nebezpečných prenosných infekčných ochorení v podmienkach Slovenskej republiky. Na nízkej úrovni je stav materiálneho a technického vybavenia zasahujúcich zložiek integrovaného záchranného systému, stav vybavenosti epidemiológov osobnými ochrannými prostriedkami a pomôckami pre výkon v teréne, chýbajú prepravné transportné vaky pre prevoz osôb s nebezpečným prenosným ochorením, dekontaminačné zariadenia, nie je riešená problematika izolácie a karantény veľkého množstva osôb, u ktorých je podozrenie z nakazenia nebezpečným infekčným ochorením.  
Možnosťami vzniku epidémie spôsobenej nebezpečným infekčným ochorením v podmienkach Slovenskej republiky je variant jej zavlečenia na jej územie cestujúcimi z iných (rizikových)  regiónov sveta, a to najmä medzinárodnou leteckou dopravou. Ide najmä o cestujúcich prichádzajúcich na územie Slovenskej republiky z tých častí sveta, kde nie sú vytvorené dostatočné podmienky, ktoré bránia vzniku a prenosu nebezpečných ochorení klasifikovaných Medzinárodnými zdravotnými predpismi. Druhým variantom je zavlečenie nebezpečného prenosného ochorenia občanmi Slovenskej republiky alebo iných štátov na územie Slovenskej republiky po ich príchode na územie Slovenskej republiky z rizikových regiónov.
Na základe uvedených variantov možného vzniku udalostí podliehajúcich Medzinárodným zdravotným predpisom je Plán opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou spracovaný na dva základné varianty a preto má dve časti:

a) variant A
pri zachytení nebezpečného prenosného ochorenia v ordinácii všeobecného lekára alebo ústavnou pohotovostnou službou zdravotníckeho zariadenia ústavnej zdravotnej starostlivosti, prípadne pri poskytovaní zdravotnej starostlivosti záchrannou zdravotnou službou, 

b) variant B
pri zachytení nebezpečného prenosného ochorenia v lietadle s cieľovým letiskom na území Slovenskej republiky 

II. Orgány a organizácie podieľajúce sa na plnení Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou:
  
Z nebezpečenstva prenosného ochorenia, ktoré je určované najmä jeho zdravotnými dôsledkami (najmä vysokou smrtnosťou a schopnosťou rýchle sa prenášať medzi ľuďmi), vyplýva i rozsah a množstvo opatrení, potrebných na zabezpečenie ochrany zdravia obyvateľstva a na bezpečné poskytovanie zdravotnej starostlivosti tým osobám, ktoré ochoreli nebezpečným infekčným ochorením. Z množstva a rozsahu plánovaných opatrení vyplýva i rozdelenie úloh, povinností a zodpovedností orgánov a organizácií, ktoré sa budú podieľať na realizácii Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou. Na zabezpečenie organizovanej činnosti a realizácii postupných krokov ustanovených Plánom opatrení Slovenskej republiky sa predpokladá zapojenie nasledovných orgánov a organizácií:

A: Sily a prostriedky určené k zásahu pri vzniku ohniska nákazy – variant A:

1.	praktický lekár, lekár lekárskej služby prvej pomoci, 
2.	epidemiológ regionálneho úradu verejného zdravotníctva,
3.	operačné stredisko záchrannej zdravotnej služby pri obvodnom úrade v sídle kraja,
4.	zdravotnícki pracovníci záchrannej zdravotnej služby,
5.	vyčlenené sily a prostriedky Policajného zboru,
6.	vyčlenené sily a prostriedky Hasičského a záchranného zboru
7.	infekčné oddelenie príslušnej nemocnice v krajskom meste,
8.	úradný veterinárny lekár.

B. Orgány riadenia činnosti pri vzniku ohniska nákazy – variant A:

1.	epidemiológ regionálneho úradu verejného zdravotníctva,
2.	koordinačné stredisko integrovaného záchranného systému pri obvodnom úrade v sídle kraja,
3.	operačné stredisko záchrannej zdravotnej služby,
4.	operačné stredisko policajného riaditeľstva v príslušnom obvode,
5.	operačné stredisko hasičského záchranného zboru,
6.	krízový štáb nemocnice v krajskom meste,
7.	úradný veterinárny lekár,
8.	Úrad verejného zdravotníctva Slovenskej republiky, hlavný hygienik Slovenskej republiky. 

III: Činnosť orgánov a organizácií podieľajúcich sa na plnení Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou.
  
variant A:
Cieľ:
Organizovane a koordinovane vykonať opatrenia na ochranu zdravia obyvateľstva Slovenskej republiky ohrozeného osobou podozrivou z ochorenia nebezpečným prenosným ochorením. Ustanoviť organizáciu zásahu na pomoc postihnutej osobe v pôsobnosti všeobecného lekára, integrovaného záchranného systému, postup zdravotníckeho zariadenia ústavnej zdravotnej starostlivosti, činnosť infektologického pracoviska a postup regionálneho úradu verejného zdravotníctva. Vykonať opatrenia na zabránenie prenosu infekčného ochorenia na ďalšie osoby a územie Slovenskej republiky. Všeobecná zásada ustanovená zdravotnými predpismi Svetovej zdravotníckej organizácie spočíva v rešpektovaní toho, že osoba, u ktorej bolo vyslovené podozrenie na nebezpečné prenosné ochorenie, sa pokladá do času laboratórneho vyšetrenia za osobu chorú na toto ochorenie. V rámci klasifikácie nebezpečných prenosných chorôb ide o tieto:
-	pravé kiahne, poliomyelitída spôsobená divým poliovírusom, chrípka spôsobená novým subtypom humánneho vírusu, SARS (ťažký akútny respiračný syndróm), 
-	cholera, mor, žltá zimnica, vírusové hemoragické horúčky (Ebola, Lassa Marburg), Západonílska horúčka, iné choroby špeciálneho celoštátneho alebo regionálneho dosahu, napr. dengue, Rift Valey, meningokokové ochorenie,
-	iné prenosné ochorenia alebo prenosné ochorenia z neznámych príčin, ktoré majú potenciálne medzinárodný verejno-zdravotný dosah.

Navrhovaný plán opatrení Slovenskej republiky vytvára dobrý základ na riešenie a zabezpečenie činnosti riadiacich i výkonných orgánov pri vzniku ohnísk nákaz spôsobených prenosnými ochoreniami, riešenie epidémií, na plnení niektorých opatrení počas pandémie i v rámci likvidácie následkov možného zneužitia biologickej zbrane proti obyvateľstvu Slovenskej republiky a súčasne i realizáciu opatrení a úloh z medzinárodných zdravotníckych pravidiel prijatých Svetovou zdravotníckou organizáciou. 

variant B:
Cieľ:
Východiskovým bodom realizácie 2. časti (variant B) Plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou pri zachytení  nebezpečného prenosného ochorenia počas letu v lietadle s cieľovým letiskom na území Slovenskej republiky je oznámenie skutočnosti Oblastnému stredisku riadenia š. p. Letové prevádzkové služby Slovenskej republiky, že na palube medzinárodného letu smerujúceho na územie Slovenskej republiky sa objavila osoba postihnutá nebezpečným prenosným ochorením a podľa vysloveného podozrenia veliteľom lietadla, ktorý skutočnosť zistil podľa pravidiel vydaných Svetovou zdravotníckou organizáciou, ide o prípad podliehajúci medzinárodným zdravotným predpisom. Takýto let bude presmerovaný na letisko M. R. Štefánika v Bratislave. Plánovaný čas príletu je čas, ku ktorému bude potrebné vykonať všetky potrebné opatrenia na prijatie tohto lietadla. Od času príletu sa budú odvíjať všetky realizované opatrenia na vykonanie zásahu na letisku na poskytnutie zdravotnej starostlivosti postihnutej osobe a k realizácii opatrení k zabráneniu šírenia nebezpečného prenosného ochorenia na území Slovenskej republiky a Schengenského priestoru. Vzhľadom na závažnosť ohrozenia zdravia obyvateľstva Slovenskej republiky si orgány štátnej správy  a organizácie vykonávajúce potrebné činnosti vypracúvajú vlastný plán činností, ktorý je koordinovaný príslušnými orgánmi krízového riadenia. 

A.  Sily a prostriedky určené k zásahu pri vzniku ohniska nákazy – variant B:

1.	letové prevádzkové služby Slovenskej republiky, š. p., Oblastné stredisko riadenia,
2.	krízový štáb letiska,
3.	epidemiológ regionálneho úradu verejného zdravotníctva,
4.	operačné stredisko zdravotnej záchrannej služby Slovenskej republiky - (pri obvodnom úrade v sídle kraja),
5.	zdravotnícki pracovníci záchrannej zdravotnej služby, 
6.	oddelenie hraničnej kontroly Policajného zboru Bratislava – Ružinov – Letisko, 
7.	letiskové sily a prostriedky, letisková ochrana, letiskové jednotky hasičského záchranného zboru, letiskové čaty pre vykonávanie odpratávacích a iných manuálnych činností,
8.	vyčlenené sily a prostriedky Krajského riaditeľstva policajného zboru,
9.	vyčlenené sily a prostriedky hasičského a záchranného zboru,
10.	Úrad verejného zdravotníctva Ministerstva dopravy, pôšt a telekomunikácií Slovenskej republiky, hlavný hygienik Ministerstva dopravy, pôšt  a telekomunikácií, 
11.	Úrad verejného zdravotníctva Slovenskej republiky, hlavný hygienik Slovenskej republiky, 
12.	regionálny hygienik,
13.	infektologické oddelenie príslušného zdravotníckeho zariadenia ústavnej zdravotnej starostlivosti, 
14.	Hraničná inšpekčná stanica Bratislava-letisko,
15.	Štátna veterinárna a potravinová správa SR.

B. Orgány riadenia činností pri vzniku ohniska nákazy - variant B:

1.	ústredný krízový štáb (zákon č. 387/2007 Z. z. o riadení štátu v krízových situáciách mimo času vojny a vojnového času v znení neskorších predpisov),  
2.	krízové štáby Ministerstva vnútra Slovenskej republiky, Ministerstva zdravotníctva Slovenskej republiky, Ministerstva dopravy, pôšt a telekomunikácií Slovenskej republiky, Ministerstva zahraničných vecí Slovenskej republiky, Ministerstva obrany Slovenskej republiky, Ministerstva pôdohospodárstva Slovenskej republiky (zákon č. 387/2007 Z. z. o riadení štátu v krízových situáciách mimo času vojny a vojnového času v znení neskorších predpisov),  
3.	koordinačné stredisko integrovaného záchranného systému,
4.	operačné stredisko záchrannej zdravotnej služby Slovenskej republiky, 
5.	operačné stredisko Krajského riaditeľstva Policajného zboru v Bratislave, 
6.	operačné stredisko hasičského záchranného zboru,
7.	krízový štáb Obvodného úradu v sídle kraja,
8.	krízový štáb letiska, 
9.	krízový štáb príslušného zdravotníckeho zariadenia,
10.	Úrad verejného zdravotníctva Slovenskej republiky, hlavný hygienik Slovenskej republiky.

Schéma organizácie karanténneho pracoviska na letisku:

Chránený priestor poriadkovou službou polície -- vonkajší perimeter

Priestor odstavenia lietadla
a vnútorný perimeter pre PZ

								
                                                                                       
                                                                    Triediace pracovisko (stanovisko epidemiológa)

                              

                      Karanténne pracovisko pre izoláciu cestujúcich (pre 100 osôb)

                                                 

Pracovisko poriadkovej  služby polície

    

Pracovisko  hraničnej kontroly

Priestor zásahu  záchrannej  zdravotnej služby

Dekontaminácia

P

Výstup

z 

priestoru

Vstupný a výstupný hygienický
filter

              

Dekontaminácia

BIOBOX

1 – 2 kusy

P

Vý-stup
z 
prie-
sto-
ru

Ošetrovňa

Dezinfekčná jednotka
HaZZ

P

Vstup do priestoru

Príloha číslo 1

Harmonogram zabezpečovania ochrany zdravia obyvateľstva proti nebezpečným prenosným ochoreniam na roky 2008 – 2010.

Úvod:

Harmonogram zabezpečovania ochrany zdravia obyvateľstva proti nebezpečným prenosným ochoreniam na roky 2008 – 2010 je neoddeliteľnou súčasťou  Plánu opatrení Slovenskej republiky v prípade vzniku udalostí, podliehajúcich Medzinárodným zdravotným predpisom (2005) schváleným Svetovou zdravotníckou organizáciou. Cieľom harmonogramu je ustanoviť postup a organizáciu zabezpečenia primeraného sortimentu a množstva ochranných zariadení, prostriedkov a pomôcok, bez ktorých nie je možné efektívne a účinne vykonávať opatrenia a úlohy ustanovené v Pláne opatrení Slovenskej republiky v prípade vzniku udalostí, podliehajúcich Medzinárodným zdravotným predpisom (2005) schváleným Svetovou zdravotníckou organizáciou. Vzhľadom na skutočnosť, že nebezpečné prenosné ochorenia sú významným ohrozujúcim faktorom zdravia obyvateľstva a v konečnom dôsledku môžu ochromiť chod spoločenského a hospodárskeho života štátu, je nesmierne dôležité včas a účinne činiť opatrenia k zabráneniu ich šírenia. K tomu je potrebné mať zasahujúce zložky integrovaného záchranného systému, poskytovateľov zdravotnej starostlivosti a orgánov verejného zdravotníctva dostatočne vybavené ochrannými prostriedkami a pomôckami, čo je faktorom zodpovedného prístupu osôb v ohniskách nákazy a ich bezpečného zásahu.
Pri odhade výšky finančných prostriedkov nutných na zabezpečenie ochranných zariadení, prostriedkov a pomôcok je potrebné vychádzať z orientačných cien ochranných protibiologických zariadení a ochranných prostriedkov a pomôcok uvedených v prílohe č. 2.

Harmonogram na roky 2008 - 2010

p. č.	Úloha - opatrenie	Zodpovedá	Plní – podieľa sa	Termín	Finančné krytie 
v mil. Sk	
					2008	2009	2010	
Ministerstvo zdravotníctva Slovenskej republiky 	
1.	Zriadenie medzirezortnej pracovnej skupiny na prípravu všeobecne záväzného predpisu na ustanovenie zodpovedností, úloh, povinností a mechanizmov činnosti rezortov pri vzniku udalosti podliehajúcej medzinárodným zdravotným predpisom	MZ SR	MZ SR, 
MV SR,
MDPT SR,
MP SR,
MO SR	Do 28.2.2008	0,005	-	-	
2. 	Vyhlásenie výberového konania na obstaranie ochranných prostriedkov a pomôcok	MZ SR	Výberová komisia	Do 31.3.2008	-	-	-	
3.	Vyčleniť prostriedky z rozpočtovej kapitoly v príslušnej výške na nákup ochranných prostriedkov a pomôcok pre rezort	MZ SR	Sekcia financovania MZ SR	Do 28.2.2008	-	-	-	
4.	Vykonanie výberového konania 	Predseda výberovej komisie	Členovia výberovej komisie	Do 30.4.2008	0,002	-	-	
5.	Obstaranie a nákup ochranných prostriedkov			Každoročne	0,9 	1,0 	1,1 	
6.	Vykonanie odborného školenia pre vedúcich lekárov VÚC k problematike zachytenia nebezpečného prenosného ochorenia v ordinácii všeobecného lekára	Hlavný hygienik SR	Regionálni
hygienici v sídle krajov, vedúci lekári VÚC	Do 30.6.2008
a každoročne	0,004 	0,004 	0,004	
7. 	Vykonanie odborného školenia posádok ZZS k činnosti pri zachytení nebezpečného prenosného ochorenia 	OS ZZS SR	Vybrané posádky a poskytovatelia ZZS	Do 30.9.2008
a každoročne	1,08	1,2 	1,3 	
8.	Odborná príprava epidemiológov regionálnych úradov verejného zdravotníctva 	Hlavný hygienik SR	OKM MZ SR,
OS ZZS SR	Do 30.11.2008
a každoročne	0,02	0,02 	0,02	
9. 	Spoluúčasť  na komplexnom cvičení na činnosť letiska, zložiek IZS pri zachytení nebezpečného prenosného ochorenia v lietadle, ktoré pristálo na letisku	MZ SR	Hlavný hygienik SR, 
OS ZZS SR	Do 30.9.2010	-	-	0,1	
MZ SR  SPOLU		2,1	2,2	2,5	
Ministerstvo vnútra Slovenskej republiky	
1. 	Vypracovanie typovéh
o projektu zložiek MV SR na vykonávanie opatrení pri zachytení nebezpečnej choroby v lietadle	MV SR	SKMCO,
SRLZ,
P PZ,
P HaZZ,
	Do 30.6.2008	-	-	-	
2.	Vykonanie prípravy vedúcich koordinačných stredísk IZS k organizácii zásahu pri zachytení nebezpečného prenosného ochorenia na letisku alebo v ordinácii 	MV SR	SKMCO,
OS ZZS SR,
Prezídium HaZZ	Do 30.9.2008	-	-	-	
3.	Vypracovanie možností použitia síl a prostriedkov CO na riešenie situácie s nebezpečným prenosným ochorením 
	MV SR	MZ SR
SKMCO	Do 30.9.2008	-	-	-	
4.	Vyčleniť prostriedky z rozpočtovej kapitoly v príslušnej výške na nákup ochranných prostriedkov, techniky a pomôcok pre rezort	MV SR	SE MV SR	Každoročne do 28.2.	0,9	1,7	1,7	
4.	Zakúpenie ochranných prostriedkov a pomôcok pre príslušníkov PZ a HaZZ	MV SR	SRLZ MV SR, KR PZ, P HaZZ, KR HaZZ	Každoročne	-	-	-	
5.	Vykonať prípravu ÚKŠ SR k organizácii krízového riadenia pri zachytení nebezpečného prenosného ochorenia 	MV SR	Zástupcovia rezortov  v ÚKŠ SR	Každoročne do 30.9.
	-	-	-	
6.	Vykonať prípravu vedúcich a tajomníkov krízových štábov obvodných úradov v sídle krajov	MV SR	SKMCO,
MZ SR, MDPT SR
ÚVZ SR,	Každoročne
	-	-	-	
7.	Spoluúčasť  na komplexnom cvičení na činnosť letiska, zložiek IZS pri zachytení nebezpečného prenosného ochorenia v lietadle, ktoré pristálo na letisku	MDPT SR	KOS IZS Bratislava
SKMCO, SRLZ, KR PZ, HaZU BA, P PZ, P HaZZ,
	Do 30.9.2010	-	-	0,1	
MV SR  SPOLU		0,9	1,7	1,8	
Ministerstvo dopravy, pôšt a telekomunikácií	
1.	Nominácia zástupcov MDPT SR do výberovej komisie	MDPT SR	Hlavný hygienik rezortu	Do 15.2.2008	-	-	-	
2.	Vypracovanie plánu postupu krízového štábu letiska  na vykonávanie opatrení pri zachytení nebezpečného ochorenia v lietadle, ktoré pristane na letisku	MDPT SR	HH SR, hlavný hygienik rezortu
epidemiológ regionálneho úradu verejného zdravotníctva,	Do 30.9.2008	-	-	-	
3.	Vyčleniť prostriedky z rozpočtovej kapitoly v príslušnej výške na nákup ochranných prostriedkov a pomôcok pre rezort	MDPT SR		Každoročne do 28.2.	-	–		
4.	Zakúpenie ochranných prostriedkov a pomôcok pre potreby činnosti na letisku	MDPT SR		Každoročne do konca roka	2,4 *	10,8 *	6,9 *	
5.	Vykonanie odbornej a metodickej prípravy zabezpečujúceho personálu na činnosť na letisku pri zachytení nebezpečného ochorenia 	MDPT SR	OKM MDPT SR, hlavný hygienik rezortu	Do 30.9.2008
a každoročne	0,06	0,06	0,06	
6.	Pripraviť a vykonať komplexné cvičenie na činnosť letiska, zložiek IZS pri zachytení nebezpečného prenosného ochorenia v lietadle, ktoré pristálo na letisku	MDPT SR	MZ SR, MV SR, MO SR	Do 30.9.2010	0,08	-	0,1	
MDPT SR  SPOLU		2,54 *	10,86 *	7,06 *	

Poznámka MDPT SR:
*  Len za predpokladu, že nafukovacie stany pre ubytovanie cestujúcich v karanténe bude nakupovať Letisko M. R. Štefánika v Bratislave (kalkulácia na 15 stanov a 1 biovak).
     Tabuľka bola vyplnená len za predpokladu, že budú v rokoch 2008 – 2010 navŕšené  potrebné finančné prostriedky v prospech kapitoly MDPT SR a súčasne budú najneskôr v I. štrvrťroku 2008 dané konkrétne úlohy, vyplývajúce zo všeobecne záväzného právneho predpisu (najmä vo vzťahu k Letisku M. R. Štefánika v Bratislave).

Príloha č. 2 
Prehľad  a požadované štandardy ochranných protibiologických zariadení a ochranných prostriedkov a pomôcok:

Por.
číslo	Názov ochranného protibiologického ochranného  prostriedku alebo pomôcky	
Požadovaná charakteristika a vlastnosti	
Orientačná cena za kus v Sk	
1.	Jednorazová
Respiračná maska	Dokonalá  antimikrobiologická  ochrana s účinnosťou zachytenia vírusov a baktérií viac ako 99%, s účinnosťou filtra na osem hodín, minimálne päťročná doba exspirácie, vodonepriepustná, opatrená výdychovým ventilom, v troch veľkostiach.	
240.-	
2.	Jednorazový protibiologický oblek	Vodonepriepustný, niekoľkovrstvový, s možnosťou jeho dekontaminácie, zhotovený metódou zvarovania, doplnený návlekmi na obuv z toho istého materiálu, ochrannými okuliarmi proti vírusovej infekcii, ochrannými rukavicami proti chemickému a biologickému riziku.	
1 800.-	
3	Jednorazový protibiologický oblek s kuklou a zabudovanou filtroventilačnou jednotkou	 Kukla je vybavená filtračne ventilačnou jednotkou s vymeniteľnými filtrami, dekontaminovateľná, s dostatočne veľkým zorníkom s možnosťou jej využitia i v nepriaznivých poveternostných podmienkach.	
44 000.-	
4.	Patologický vak	Veľkosť 214x94cm, vyrobený  z polyesteru obojstranne potiahnutý PVC, s potrebnou pevnosťou materiálu v ťahu, tepelne odolný od -30 do +70 stupňov Celzia, vybavený priezorom pre identifikáciu osoby a štyrmi úchytmi  na každej strane, z troch strán vybavený zipsom chráneným prelepovacou chlopňou. 	
350.-	
5.	Dekontaminačná jednotka	Vyžadujúca jednoduchú dekontamináciu osôb a vynášaného materiálu. Spôsob vykonania dekontaminácie osôb nevyžaduje obsluhu viac ako jednej osoby. Dekontaminačný rozvod tlakovej vody musí obsahovať 5 trysiek a jednu trysku ručnú a musí byť jednoducho inštalovateľný. Dekontaminačné zariadenie musí mať vlastné uzavreté nádrže pre dekontaminačný roztok a pre odpadnú vodu s kontrolou stavu hladiny. Vstupy čerpadiel musia byť chránené filtrami, ku ktorým musí byť umožnený ľahký  prístup.	
165 000.-	
6.	Transportný biologický vak  slúžiaci k izolácii pacienta s nebezpečnou virulentnou nákazou počas transportu 	Transportný biologický vak by mal byť absolútne nepriedušný  voči okoliu,  čo by mal zaisťovať  zložením  použitých materiálov a technológií pri jeho výrobe.
Mal by byť jednoducho rozvinuteľný na použitie a umožňovať jednoduché vloženie postihnutej osoby.  
Vak musí zabezpečovať udržiavanie  životných funkcií prepravovaného pacienta pomocou portov. U pacienta  musí zabezpečovať minimálne jednu žilovú linku, vytvárať možnosť napojenia na EKG, možnosť merať tlak krvi a saturáciu kyslíka.
Vak by mal byť vybavený  dvomi pármi rukavíc, pre hornú a pre dolnú časť tela, ktoré lekárovi umožňujú poskytovať prvú pomoc a vykonávať  nutné zákroky počas transportu pacienta,  dvomi pármi fixačných popruhov pre  fixáciu pacienta, vákuovým matracom pre fixáciu pacienta v priebehu transportu, držadlami na prenášanie. Dýchacie výstupy vaku musia byť štandardné i  pre riadené dýchanie vybavené  filtrami najvyššej hustoty. Vak musí byť ľahko dekontaminovateľný.	
120 000.-	
7.	Mobilný biologický box  	Mobilný box by mal slúžiť k izolácii pacienta s nebezpečnou virulentnou nákazou alebo iným biologickým agens a k ochrane okolia pred nebezpečenstvom prenosu nákazy na ošetrujúci personál a ostatné osoby na úrovni Biosafe Level 3 (BSL 3). Box musí umožňovať  umiestnenie jedného pacienta alebo osoby s podozrením na nebezpečné prenosné ochorenie. Vnútorné rozmery boxu musia vytvoriť dostatočný priestor pre poskytovanie potrebnej starostlivosti a manipulácie s pacientom pre ošetrujúci personál, pričom do boxu sa  musí vojsť štandardné nemocničné lôžko. Pre zaistenie bezpečnosti v okolí boxu musí byť v boxe vytváraný stály mierny podtlak, čím je zaistená výmena vzduchu v boxe s početnosťou minimálne 20x za hodinu. V boxe musí byť riadená filtrácia vzduchu. Box musí umožňovať jednoduchú manipuláciu, rýchle a jednoduché postavenie jednou osobou do 5 minút. Súčasťou boxu musí byť vyrovnávacia komora, ktorá zabraňuje vyrovnaniu tlaku v boxe a v okolí pri vstupe osôb do boxu. Box musí mať personálnu priepusť, aby nedošlo k úniku kontaminovaného vzduchu do okolia. Box musí byť vybavený rukávcami  pre kontrolu pacienta, možnosť napojenia pacienta na prístroje a infúzie umiestnené mimo box tak, aby nedošlo ku kontaminácii prístrojov. Box musí byť vybavený dekontaminačnou jednotkou pre jednoduchú dekontamináciu osôb a z boxu vynášaného materiálu.	
460 000.-	
8.	Pretlakový odev	Pretlakový odev by mal byť mnohonásobne použiteľným ochranným oblekom proti biologickým i chemickým             rizikám, dekontaminovateľný, ktorý je možné  používať i za nepriaznivých klimatických podmienok (sneh, dážď). Odev by mal pracovať na princípe mierneho pretlaku. Únosnú mieru pretlaku by mali zabezpečovať pretlakové ventily, mal by mať osadenú filtračno – ventilačnú jednotku, ktorá zabezpečuje reguláciu vzduchu o objeme 120dm3/min. a musí byť úplne hermetický. Filtračno–ventilačnú jednotku musí mať s vymeniteľnými  filtrami podľa typu kontaminácie, mal by byť vyrobený z tkaniny obojstranne pokrytej  butyl kaučukom,  s jednodielnou kombinézou s kapucňou a doplnený gumenou obuvou, rukavicami zaisťujúcimi biologickú i chemickú odolnosť, musí byť vybavený spodnou  podvliekacou  bielizňou a rukavicami s možnosťou doplniť odev o vak s pitnou vodou a  dorozumievacím zariadením.	
125 000.-	
9.	Jednorazový protibiologický oblek, označený „POLÍCIA“	Vodonepriepustný, niekoľkovrstvový, s možnosťou jeho dekontaminácie, zhotovený metódou zvarovania, doplnený návlekmi na obuv z toho istého materiálu, ochrannými okuliarami proti vírusovej infekcii, ochrannými rukavicami proti chemickému a biologickému riziku.	
2 000.-	
10.	Dezinfekčný balíček	Sada dezinfekčných prostriedkov pre potrebu epidemiológa obsahujúca alkoholový dezinfekčný prostriedok na ruky, dezinfekčný prostriedok  na výplach slizníc a postrekový dezinfekčný prostriedok na pracovné plochy a predmety. 	
560.-	
11.	Dekontaminačný stan	Kompaktný viac účelový Dekontaminačný stan. Stan je vybavený zariadením na odtok odpadových vôd, zber kontaminovaných vôd a sprchovacím systémom s použitím dekontaminačnej vody.  	
870 000.-	
12.	Vak na odpadovú vodu	Vak je určený na zachytávanie nebezpečných kvapalín, t.j.  biologicky, chemicky  a inak kontaminovanej vody.
Je vyrobený z odolnej pogumovanej polyesterovej tkaniny a vybavený napúšťacím, vypúšťacím a poistným ventilom, prípadne čerpadlom na urýchlenie pohybu tekutiny z  alebo do vaku.
Vak je konštruovaný tak, aby bol maximálne odolný voči mechanickému poškodeniu, nepriepustný  a aby umožňoval čo najjednoduchšiu a najbezpečnejšiu manipuláciu.
Jeho steny môžu byť v záujme bezpečnosti dvojité – t.j. mať vnútorný a vonkajší plášť, zabezpečujúci extrémnu pevnosť  a odolnosť.  	
115 000.-	
13.	Odpadové vrece na nebezpečný bioodpad	Ide o  pevné neroztrhnuteľné vrece slúžiace na ukladanie ihiel, skalpelov a iných ostrých predmetov. Ihly sa musia znehodnotiť deštruktorom. Odpad určený na autoklávovanie, resp. spálenie musí byť označený. Vrece musí byť odolné voči nepriaznivým poveternostným vplyvom, svojím technickým prevedením musí umožňovať bezpečnú manipuláciu pri obsluhe, čistení, vyprázdňovaní a následnej dezinfekcii.	
200.-	
14.	Ručná dekontaminácia	Ručné dekontaminačné vysávače sú určené na chemickú očistu osôb, ktoré prišli do styku  s chemickými a biologickým prostriedkami, alebo rádioaktívnym odpadom.
Dekontaminačná sprcha je určená na vykonávanie dekontaminácie personálu. Celé zariadenie je zložené z dvojdielnej základne spojenej pomocou šraubovania a 4 ramien so 16 tryskami. Zariadenie je možné opatriť zbernou nádržou (dekontaminačnou vaňou) na záchyt kontaminovanej vody a odsávacou armatúrou s možnosťou pripojenia na čerpadlo.  	
48 000.-	
15.	Dekontaminačný bazénik	Je určený na zber kontaminovanej vody. Je zložený z vonkajšieho plášťa a vnútri je duša. Rozmery sú 2,5 x 2,5m alebo 3 x 3 m.  
Mobilná otvorená nádrž je vyrobená z pogumovanej polyesterovej tkaniny s dvojitým gumeným nánosom. Je vybavená nafukovacím lemom, ktorý je opatrený ventilom na plnenie a vypúšťanie a poistným ventilom. Nádrž je vhodná na zachytávanie nebezpečných kvapalín, kontaminovanej vody pri dekontaminácii a pod.,  objem 800 litrov, rozmer prázdnej nádrže: 3,0 x 2,0 m, hmotnosť 28,41 kg.	
33 000.-	
16.	Stan nafukovací na ubytovanie cestujúcich v karanténe pre 20 osôb	Viacúčelový stan je veľkopriestorový stan stavebnicového typu . Zložený býva z predného a zadného dielu, medzi ktoré sa môžu vkladať nadstavné diely – takto je možné stan predlžovať  na požadovanú dĺžku. Materiál tvorí 100% bavlnená plachtovina upravená nepremokavou a fungicídnou úpravou , hmotnosť tkaniny je 400 g/m2 Konštrukcia : kovová, opatrená náterom,  volne položená podlaha z PVC	
770 000.-	
17.	Vybavenie pre ubytovací stan	Nábytok na vybavenie vnútorného priestoru stanu – postele, stoly, stoličky	
350 000.-